OpenLLM-France/wikimedia huggingface dataset:
# Albert Reynolds

Albert Reynolds, en irlandès Ailbhe MacRaighnaill, (Roosky, comtat de Roscommon, 3 de novembre de 1932 - Dublín, 21 d'agost de 2014) fou un polític irlandès, que ostentà el càrrec de novè Taoiseach (Primer Ministre) de la República d'Irlanda entre l'11 de febrer de 1992 i el 15 de desembre de 1994.
Entre el 1958 i el 1961 creà una empresa promotora de balls populars i el 1967 començà a fer negocis immobiliaris i relacionats amb la indústria càrnia.
Fou escollit parlamentari per primera vegada en 1977 i va retenir el seu escó fins a la seva retirada de la vida política en 2002. Reynolds ha estat Ministre de Correus i Telègrafs (1979 - 1981), Ministre de Transports (1980 - 1981), Ministre d'Indústria i Energia (1982), Ministre d'Indústria i Comerç (1987 - 1988) i Ministre de Finances (1988 - 1991). Es va convertir en el cinquè líder del partit republicà: el Fianna Fáil en 1992.

## Taoiseach

Charles Haughey es va veure obligat a dimitir l'11 de febrer de 1992 com a cap del Fianna Fáil i taoiseach en 1992 després que el líder dels Progressive Democrats (PD), Desmond O'Malley, va dir que la credibilitat de la Coalició formada per Fianna Fáil i PD després de les eleccions al Dáil Éireann de 1989 estava amenaçada, i l'alternativa era la convocatòria d'eleccions generals, sent substituït per Albert Reynolds.
El 15 de desembre de 1993 el primer ministre britànic John Major i Albert Reynolds van fer una declaració conjunta a l'oficina del primer ministre britànic al número 10 de Downing Street, coneguda com la Declaració de Downing Street en la que els dos mandataris manifestaven tant el dret del poble d'Irlanda a l'autodeterminació, com que Irlanda del Nord seria transferida a la República d'Irlanda des del Regne Unit només si la majoria de la seva població estava a favor d'aquest moviment. També incloïa, com a part de la prospectiva de l'anomenada "dimensió irlandesa", el principi de consentiment que el poble de l'illa d'Irlanda tenia el dret exclusiu de resoldre els problemes entre el Nord i el Sud per consentiment mutu, fent possible l'inici de negociacions per a la pacificació d'Irlanda del Nord.

## Referències

* ↑ «PDs Force Taoiseach's Resignation» (en anglès). RTÉ, 2017. [Consulta: 23 gener 2025].
* ↑ Peatling, Gary. Irish Academic Press. The failure of the Northern Ireland peace process, 2004, p. 58. ISBN 0-7165-3336-7.
# Nikólskoie (Penza)

Nikólskoie - Никольское (rus) és un poble a l'óblast de Penza. Rússia. El 2010 tenia 325 habitants.

## Referències

* ↑ «Закон Пензенской области от 9 марта 2005 года № 774-ЗПО «Об административно-территориальном устройстве Пензенской области»». Arxivat de l'original el 2013-10-29. [Consulta: 20 octubre 2019].
# Rasa de Confós

La Rasa de Confós és un afluent per l'esquerra de la Rasa de Coll de Port, a la Vall de Lord

## Descripció

Neix a 1.692 metres d'altitud a uns 160 metres al sud del Roc del Migdia de la Colilla. De direcció global N-S, els primers metres del seu curs els fa en direcció SE-NW per tal d'esquivar per la seva banda nord els cingles de Carandella. Ja passats, agafa la direcció cap al SW i a 1.377 m. d'altitud rep per la dreta el Torrent de Cal Tet. A 1.300 m. d'altitud passa pel costat de Cal Fera i dos centenars de metres més avall, pels costat de Cal Tet. Allà ja agafa la direcció N-S que mantindrà fins a la seva desembocadura. Abans, però, passarà per entre Cal Gansola (a l'est) i Cal Cameta (a l'oest) i travessarà dues vegades la carretera LV-4012 de la Coma a Tuixent a l'alçada de la paella que hi ha sobre Cal Cristo. Uns 50 m. després desguassa a la Rasa del Coll de Port a 1.043 m. d'altitud, entre Cal Serni (a l'oest) Cal Cristo (a l'est) i a poc més de 150 m. al NW de Cal Roset.

## Municipis que travessa

Tot el seu recorregut el realitza pel terme municipal de la Coma i la Pedra.

## Xarxa hidrogràfica

La xarxa hidrogràfica de la Rasa de Confós està integrada per un total de 2 cursos fluvials : la mateixa rasa i un afluent per la dreta. La suma de la longitud d'amdós corrents és de 2.612 m.
Xarxa hidrogràfica de la Rasa de Confós :
| Codi del corrent fluvial | Coordenades del seu origen | longitud (en metres) |
| Rasa de Confós | 42° 11′ 47.31″ N, 1° 35′ 5.32″ E﻿ / ﻿42.1964750°N,1.5848111°E﻿ / 42.1964750; 1.5848111 | 1.882 |
| D1 | Torrent de Cal Tet | 730 |

## Perfil del seu curs

Perfil del curs de la Rasa de Confós :
| metres de curs | 0 | 250 | 500 | 750 | 1.000 | 1.250 | 1.500 | 1.750 | 1.882 |
| Altitud (en m.) | 1.692 | 1.530 | 1.390 | 1.290 | 1.238 | 1.203 | 1.132 | 1.069 | 1.043 |
| % de pendent | - | 64,8 | 56,0 | 40,0 | 20,8 | 14,0 | 28,4 | 25,2 | 19,7 |

## Notes i referències

* 1 2 3 Mapa de l'ICC
* ↑ A l'edició digital del mapa de Catalunya de l'ICC hi apareixen dues rases de Confós. La rasa que passa pel Saltant de Cal Custodi s'anomena Torrent del Saltant a la pàg. 95 del llibre L'aigua del Solsonès (Dipòsit Legal: L-1240/2007)
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 42º11'55.16" N, 1º35'8.574" E
* ↑ Segons el web de la Xarxa de rius de les conques principals de Catalunya la longitud d'aquest corrent fluvial és 1.826 m.
* ↑ Segons el web de la Xarxa de rius de les conques principals de Catalunya la longitud d'aquest corrent fluvial és 479 m.
# Nikólskoie (Vorónej)

Nikólskoie (en rus: Никольское) és un poble a l'óblast de Vorónej, a Rússia, segons el cens del 2018 tenia 1.159 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Pervomaiski (Nezamaievski)

Pervomaiski - Первомайский (rus) és un possiólok, un poble, del krai de Krasnodar, a Rússia. Es troba a la vora del riu Babitxeva, un afluent del Ieia, a 37 km al nord-oest de Novopokróvskaia i a 169 km al nord-est de Krasnodar, la capital. Pertany al municipi de Nezamaievski.
# Pervomaiski (Sverdlovsk)

Pervomaiski (en rus: Первомайский) és un poble (un possiólok) de l'óblast de Sverdlovsk, a Rússia, segons el cens del 2010 tenia 68 habitants.

## Referències

* ↑ Статья об открывшемся новом ФАПе в посёлке Белоречка
* ↑ «Поселок Басьяновский». Свердловская областная универсальная научная библиотека им. В. Г. Белинского. [Consulta: 18 agost 2019].
* ↑ «Об отнесении рабочего поселка Басьяновский, расположенного на территории Верхнесалдинского района, к категории сельских населенных пунктов к виду поселок, Закон Свердловской области от 21 июля 2004 года №54-ОЗ». docs.cntd.ru. Arxivat de l'original el 2018-04-23. [Consulta: 22 abril 2018].
# Precipici dels bisons de Head-Smashed-In

El precipici dels bisons Head-Smashed-In és un penya-segat situat als contraforts de les muntanyes Rocoses. Situat a 18 km al nord-oest de Fort Macleod, Alberta, Canadà a la carretera 785. Està inscrit a la llista del Patrimoni de la Humanitat i és la seu del museu de la cultura dels indis blackfoot.

## Història

El Precipici dels Bisons s'ha usat durant més de 5.500 anys per les poblacions nadiues de les praderies, per a la caça dels bisons, els quals queien des de dalt dels cingles cap a la vall de sota. El penya-segat fa prop de 300 metres de longitud, i una alçada de 10 a 18 metres sobre la vall.
Per a aconseguir els seus objectius els blackfoot obligaven els bisons que pasturaven a les muntanyes Porcupine, a prop de 3 quilòmetres a l'oest del lloc, i els conduïen, per mitjà del foc i agitant mantes entre els alineaments de centenars de monticles de pedra, cap al precipici on queien. Els dipòsits d'ossos i els objectes de pedra han estat acumulats en el curs dels segles al peu del penya-segat formant una capa d'uns 10 m de gruix.
El precipici ser abandonat al segle xix, després dels contactes amb els europeus. El lloc va ser conegut pels europeus cap a l'any 1880 i excavat per l'American Museum of Natural History el 1938. Va ser declarat com a Lloc Històric Nacional Canadenc el 1968, Lloc Històric Provincial el 1979 i Patrimoni de la Humanitat el 1981, com a testimoni de la vida prehistòrica i de les comunitats aborígens.

## Centre d'interpretació i museu

El Centre d'Interpretació de Head-Smashed-In va ser construït en un antic penya-segat de roca arenisca, per integrar-se perfectament en el lloc. Està disposat en cinc nivells, l'ecologia, la mitologia, l'estil de vida i la tecnologia dels blackfoot gràcies als descobriments arqueològics efectuats, alhora mostra els punts de vista dels pobles aborígens i la ciència arqueològica europea.
El centre ofereix també les exposicions i els tallers concernents a les diverses facetes de la vida de les poblacions índies, com la fabricació dels mocassins o dels tambors. Cada any, acull nombrosos esdeveniments i festivals indis reconeguts internacionalment pel seu colorit, la seva energia i la seva autenticitat.

## Referències

* ↑ http://history.alberta.ca/headsmashedin/
* ↑ «Còpia arxivada». Arxivat de l'original el 2013-06-05. [Consulta: 7 maig 2013].
* ↑ http://www.nativeamericannetroots.net/diary/1380/headsmashedin-buffalo-jump-interpretive-centre Arxivat 2013-02-09 a Wayback Machine.

## Enllaços externs

* Head-Smashed-In Buffalo Jump Interpretive Centre, (en anglès).
* Head-Smashed-In Buffalo Jump at Alberta Government Arxivat 2007-05-28 a Wayback Machine., (en anglès).
* Précipice à bisons Head-Smashed-In (Patrimoni de la Humanitat de la Unesco), (en francès).
* Le précipice à bisons Head-Smashed-In (Llocs del Patrimoni Mundial de Canadá) Arxivat 2007-05-16 a Wayback Machine., (en francès).
* Fitxa en el lloc UNEP-WCMC Arxivat 2007-09-30 a Wayback Machine., (en anglès).
# Ramon Sanahuja i Marcé

Ramon Sanahuja i Marcé (Banyeres del Penedès, Baix Penedès, 19 de desembre de 1889 - Cerdanyola del Vallès, Vallès Occidental, 8 d'agost del 1970) fou un eclesiàstic català, arxipreste de Terrassa, bisbe de Sogorb, Cartagena i Guardialfiera.
Nascut a Banyeres del Penedès el 1889, era fill de pagesos. L'any 1901 ingressà al Seminari de Barcelona, on va estar fins als 18 anys. El 1914 fou ordenat sacerdot. Després durant dos anys estudià i es tragué el títol de doctor en Dret Canònic. El 1916 fou designat coadjutor de la parròquia del Vendrell, i el 1917 regent de la de Castellar del Vallès. El 1923 fou nomenat ecònom de Granollers, fins al 1925, quan fou nomenat rector de Sant Andreu de la Barca. De 1927 a 1932 fou regent de la parròquia del Masnou. Al Masnou amplià l'edifici de la Catequística.
El 1933 fou nomenat arxiprest de Terrassa i regent de la parròquia del Sant Esperit. En esclatar la Guerra Civil Espanyola, va haver de fugir de Terrassa i amagar-se. El 1937 intentà fugir a l'estranger i fou detingut a la Seu d'Urgell pels milicians, que el feriren i feren presoner i el traslladaren a la presó de Lleida, on va estar-se fins acabada la guerra.
En acabar la guerra fou nomenat rector d'Almenar, i posteriorment tornà a Terrassa. El 1944 fou nomenat bisbe de Sogorb i el 1950 bisbe de Cartagena. L'any 1969 deixà el càrrec de bisbe de Cartagena per motius de salut i li donaren el títol de bisbe emèrit (llavors inusual), amb el bisbat titular de Guardialfiera.
Morí l'any 1970 a Cerdanyola del Vallès, on vivia amb familiars seus. L'any 1994 es van traslladar les seves despulles a la catedral de Terrassa.

## Referències

* ↑ «Ha fallecido el doctor Sanahuja, obispo dimisionario de Cartagena». La Vanguardia, 09-08-1970, p. 30 [Consulta: 23 octubre 2020].
* 1 2 3 4 Muray, Joan «El senyor regent Mossèn Ramon Sanahuja i Marcè». Gent del Masnou, 337, 12-2015, pàg. 18-19.
* ↑ «Trasllat de les despulles del Dr. Ramon Sanahuja i Marcè». Catalunya Cristiana, 794, 08-12-1994, pàg. 9 [Consulta: 23 octubre 2020].
# Reserva índia de Bay Mills

Bay Mills és una reserva de la banda Chippewa de Sault Sainte Marie establerta a Michigan. Té una extensió de 3,494 acres (14,14 km²) i una població registrada de 1.309 habitants.
Fou constituïda per la unió de quatre comunitats preexistents mercès a l'Indian Reorganization Act del 1934. El 1960 redactaren la seva actual constitució, modificant l'original del 1937.
Actualment el portaveu i cap tribal és Jack Person.

## Enllaços externs

* Bay Mills Indian Community (anglès)
* Bay Mills News Arxivat 2006-02-05 a Wayback Machine. (anglès)
* Constitució i lleis (anglès)
* EPA information (anglès)
* Història Arxivat 2006-02-12 a Wayback Machine. (anglès)
# Riu Omo

El riu Omo és un riu important del sud d'Etiòpia. El seu curs és totalment dins les fronteres d'Etiòpia i desemboca al Llac Turkana a la frontera amb Kenya. És el corrent principal d'una conca endorreica; inclou l'oest de la Regió Oròmia i el mig de les Nacionalitats de les Nacions del Sud i Regió del Poble.
Les llengües omòtiques reben aquest nom pel riu Omo.
Durant la seva segona expedició (1895–1897), Vittorio Bottego va ser el primer explorador europeu en seguir el curs baix del riu Omo fins a la seva confluència amb el llac Turkana.
El curs baix del riu Omo està inscrit a la llista del Patrimoni de la Humanitat de la UNESCO.

## Geografia

Aquest riu neix als altiplans de la Província de Shoa i és un riu perenne. El seu curs és generalment cap al sud, tanmateix fa un gran gir cap a l'oest d'uns 7° N 37° 30′ E a uns 36° E on va cap al sud fins a la latitud 5° 30′ N on fa una gran S i torna després cap al sud fins al llac Turkana.
Segons l'Agència central estadística d'Etiòpia, el riu Omo té 760 km de llargada.
En el seu curs davalla 2.000 metres i, per tant, és un corent molt ràpid amb cascades a Kokobi i altres llocs i només és navegable en un curt tram. El Spectrum Guide to Ethiopia el descriu com un lloc popular per a fer ràfting els mesos de setembre i octubre quan el riu encara porta molt cabal per l'estació humida. El seu afluent més important és el riu Gibe.
El riu omo formaba les fronteres orientals dels antics regnes de Janjero, i de Garo. El riu Omo discorre pel Parc Nacional Mago i Parc Nacional Omo. Molts animals viuen al riu incloent hipopòtams, cocodrils i Bitis arietans.

## Arqueologia

A la riba del riu Omo s'han trobat fòssils d'homínids a Olduwan del principi del Plistocè fins al Pliocè. Es va trobar un Australopithecus.

## Notes

* ↑ "Climate, 2008 National Statistics (Abstract)" Arxivat 2010-11-13 a Wayback Machine., Table A.1. Central Statistical Agency website (accessed 26 December 2009)
* ↑ Camerapix (2000), p. 262
* ↑ Crandall (2007)

## Referències

* Butzer, Karl W. (1971). Recent history of an Ethiopian delta: the Omo River and the level of Lake Rudolph, Research paper 136, Department of Geography, University of Chicago, 184 p., LCCN 70-184080
* Camerapix (2000). Spectrum Guide to Ethiopia, First American Ed., Brooklyn: Interlink, ISBN 1-56656-350-X
* Crandall, Ben (2007). The Omo River Valley Arxivat 2006-12-10 a Wayback Machine., eMuseum @ Minnesota State University, Mankato; website accessed 31 October 2007
* Hurd, W. (2006). "Rangers by Birth", Cultural Survival Quarterly, 30.2, website accessed 31 October 2007
* UNESCO World Heritage Centre (2007). Lower Valley of the Omo, World Heritage List, website accessed 31 October 2007
* Vannutelli, L. and Citerni, C. (1899). Seconda spedizione Bòttego: L'Omo, viaggio d'esplorazione nell'Africa Orientale, Milano : Hoepli, 650 p.

## Enllaços externs

* Omo National Park
* The African Tribes of OMO Arxivat 2016-03-07 a Wayback Machine.
* Africa Resources Working Group Gibe III Dam Omo River
# Tarn

El Tarn (en francès i occità Tarn) és un departament francès (codi departamental 81) situat a la regió Occitània. Pren el seu nom del riu Tarn, que el travessa d'oest a est. El departament del Tarn és un dels vuitanta-tres departaments originals creats durant la Revolució Francesa, el 4 de març de 1790. Va ser creat a partir de les diòcesis d'Albi, Castres i La Vaur, totes ubicades a l'antiga província del Llenguadoc. Té una extensió de 5.758 km² i la seua capital és Albi.

## Referències

* 1 2 «Tarn | enciclopèdia.cat». [Consulta: 20 gener 2021].
* ↑ «Histoire du Tarn» (en francès). Conseil départemental du Tarn. Arxivat de l'original el 27 de febrer 2021. [Consulta: 20 gener 2021].

## Vegeu també

* Consell General del Tarn
* Municipis del Tarn
* Cantons del Tarn
* Viaur

## Enllaços externs

* Prefectura Arxivat 2007-01-07 a Wayback Machine.
* Consell General Arxivat 2010-12-03 a Wayback Machine.
# Yongzheng

Yongzheng (xinès: 雍正, manxú Aisin-Gioro Yinzhen, pinyin: Yōngzhèng) fou el quart emperador de la dinastia Qing. També conegut com a Shizong (que no s'ha de confondre amb l'emperador Shizong (1449-1457) de la dinastia Ming ni tampoc amb l'emperador Shizong (1123-1189) de la Dinastia Jin (1115-1234).
Va néixer el 13 de desembre de 1678 a Pequín i mort en aquesta ciutat el 8 d'octubre. Era el quart fill de l'emperador Kangxi i de l'emperadriu Xiaogongren (com es va conèixer pòstumament). Va tenir dificultats al començament del seu regnat a causa dels rumors que l'acusaven d'usurpador perquè, en principi, no era l'hereu i que va arribar a ser-ho a causa de les maniobres en contra dels seus germans. De nen ja va rebre una instrucció militar. Coneixia les llengües manxú, xinesa i mongol. Estudià els clàssics, i també a muntar a cavall i practicar la caça. El 1704, arran de les inundacions dels rius Iang-Tsé i Huanghe, el seu pare el va enviar cap al sud per proporcionar ajuda als damnificats. Impulsà reformes i intentà suprimir males pràctiques del regnat Kangxi, cosa que va originar ressentiments entre els buròcrates. Yongzheng va governar la Xina en pau i prosperitat durant 13 anys (de 1722 a 1735). Va instaurar el Gran Consell que posteriorment va tenir gran importància. Amb Yongzheng el poder imperial va arribar a les seves cotes més altes. El seu successor fou Qianlong. Està enterrat al Mausoleu Qing de l'Oest a 120 quilòmetres de Pequín.

## Fonts

* "China: una nueva historia" de John King Fairbank (editorial Andrés Bello de Barcelona, 1997) pag 189
* http://history.cultural-china.com/en/46History2707.html

## Enllaços externs

* http://www.taiwanembassy.org/GT/ct.asp?xItem=110736&ctNode=3722&mp=312 Arxivat 2016-03-03 a Wayback Machine.
* "El mundo chino" de Jacques Gernet (editorial Crítica, Barcelona, 2005)
# Sebastian Lang

Sebastian Lang (Erfurt, 15 de setembre de 1979) va ser un ciclista alemany, professional des del 2002 fins al 2011.
El seu principal èxit esportiu és el Campionat d'Alemanya de contrarellotge individual de 2006.

## Palmarès

* 2002
** Vencedor de 2 etapes de la Rheinland-Pfalz Rundfahrt
* 2003
** 1r a la Volta a Dinamarca
** 1r al Karlsruher Versicherungs GP (amb Michael Rich)
** Vencedor d'una etapa del Tour de Rodes
* 2004
** 1r a la Hessen Rundfahrt i vencedor d'una etapa
* 2005
** Vencedor d'una etapa de la Hessen Rundfahrt
* 2006
** Campió d'Alemanya de CRI
** 1r a la 3-Länder-Tour i vencedor d'una etapa
** 1r al LuK Challenge (amb Markus Fothen)

### Resultats al Tour de França

* 2004. 78è de la classificació general
* 2005. 65è de la classificació general
* 2006. 66è de la classificació general
* 2008. 75è de la classificació general
* 2009. 76è de la classificació general
* 2010. 80è de la classificació general
* 2011. 113è de la classificació general

### Resultats a la Volta a Espanya

* 2008. 79è de la classificació general
* 2011. 77è de la classificació general

### Resultats al Giro d'Itàlia

* 2010. 71è de la classificació general
* 2011. 56è de la classificació general

## Enllaços externs

* Fitxa de Sebastian Lang a sitiodeciclismo.net
* Fitxa de Sebastian Lang a cyclebase.nl
# Paul Martens

Paul Martens (Rostock, Mecklemburg-Pomerània Occidental, 26 d'octubre de 1983) és un ciclista alemany, professional des del 2006. Actualment corre a l'equip Team LottoNL-Jumbo.
El 2005, gràcies a la seva victòria al Campionat d'Alemanya contrarellotge sots23 entrà a formar part de l'equip T-Mobile Team. Amb tot, no serà fins a l'any següent quan firmi el seu primer contracte professional a l'equip Skil-Shimano. El 2008 fitxà pel Rabobank ProTeam.
Les seves principals victòries són el Giro de Münsterland de 2006 i el Gran Premi de Valònia de 2010.

## Palmarès

* 2001
** Campió d'Alemanya junior en Madison
* 2003
** 1r a la Rund um Sebnitz
* 2005
** Campió d'Alemanya en contrarellotge sub-23
* 2006
** 1r al Giro de Münsterland
** Vencedor d'una etapa de la Volta a Luxemburg
* 2007
** Vencedor d'una etapa de la Ster Elektrotoer
* 2010
** 1r al Gran Premi de Valònia
* 2012
** Vencedor d'una etapa a la Volta a Burgos
* 2013
** 1r a la Volta a Luxemburg
** Vencedor d'una etapa de la Volta a l'Algarve
* 2014
** Vencedor d'una etapa de la Volta a Bèlgica

### Resultats al Giro d'Itàlia

* 2008. 78è de la classificació general
* 2013. 63è de la classificació general
* 2019. 75è de la classificació general
* 2021. 99è de la classificació general

### Resultats a la Volta a Espanya

* 2009. Abandona (12a etapa)
* 2011. 119è de la classificació general
* 2014. 58è de la classificació general
* 2020. 109è de la classificació general

### Resultats al Tour de França

* 2015. 80è de la classificació general
* 2016. 98è de la classificació general
* 2017. 82è de la classificació general
* 2018. 81è de la classificació general

## Enllaços externs

* Web personal Arxivat 2010-04-20 a Wayback Machine. (neerlandès)
* Fitxa a sitiodeciclismo.net
# Leif Lampater

Leif Lampater (Waiblingen, Baden-Württemberg, 22 de desembre de 1982) és un ciclista alemany especialista en pista. Ha obtingut algunes victòries en curses de sis dies i en proves de la Copa del Món. Va participar en els Jocs Olímpics d'Atenes, on va quedar quart a la prova de Persecució per equips.

## Palmarès

* 2005
** Campió d'Alemanya en Persecució per equips (amb Robert Bartko, Karl-Christian König i Guido Fulst)
* 2006
** 1r als Sis dies de Stuttgart (amb Robert Bartko i Guido Fulst)
* 2007
** 1r als Sis dies de Berlín (amb Guido Fulst)
* 2008
** 1r als Sis dies de Stuttgart (amb Robert Bartko i Iljo Keisse)
** 1r als Sis dies de Rotterdam (amb Danny Stam)
** 1r als Sis dies de Dortmund (amb Erik Zabel)
* 2009
** 1r als Sis dies de Bremen (amb Erik Zabel)
* 2013
** 1r als Sis dies de Gant (amb Jasper De Buyst)
* 2014
** 1r als Sis dies de Bremen (amb Wim Stroetinga)
* 2015
** 1r als Sis dies de Berlín (amb Marcel Kalz)
* 2016
** Campió d'Alemanya en Persecució per equips (amb Maximilian Beyer, Lucas Liß i Marco Mathis)
* 2016
** Campió d'Alemanya en Òmnium

### Resultats a la Copa del Món

* 2001
** 1r a Ipoh, en Persecució per equips
* 2004-2005
** 1r a Los Angeles, en Persecució per equips
** 1r a Los Angeles, en Madison
* 2005-2006
** 1r a Manchester, en Madison

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it